પાકિસ્તાનના ચૂંટણી પંચે કરેલી સત્તાવાર જાહેરાત પ્રમાણે ત્યાં આવતા મહિને ૨૬મી જુલાઈએ સામાન્ય ચૂંટણી યોજાશે. આમ છતાં હજુ ઘણાને આ તારીખે ચૂંટણી યોજાશે કે કેમ તેની આશંકા છે. પરંતુ એથીએ વધુ લોકોને આ ચૂંટણીઓ લશ્કરના હસ્તક્ષેપ વગર નિષ્પક્ષ રીતે થશે કે કેમ તેની ઘેરી શંકાઓ પણ છે. પ્રત્યેક ચૂંટણીઓમાં હસ્તક્ષેપ કરતા રહેવાનો પાકિસ્તાનના લશ્કરનો ભૂતકાળ રહ્યો છે, તે જોતાં અત્યારના પ્રવર્તતા વાતાવરણમાં આવી આશંકાઓ સ્વાભાવિક હોવા ઉપરાંત વાજબી પણ છે.